**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2021 m. rugsėjo    d. Nr. B6-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiais, atsižvelgdama į Molėtų rajono savivaldybės administracijos direktoriaus 2021 m. rugsėjo 16 d. įsakymą Nr. B6-1026 „Dėl savivaldybės turto pripažinimo netinkamu (negalimu) naudoti“, Molėtų progimnazijos direktoriaus 2021 m. rugsėjo 14 d. įsakymą Nr. VP-5 „Dėl savivaldybės turto pripažinimo nereikalingu Molėtų progimnazijos funkcijoms vykdyti“,

Molėtų rajono savivaldybės taryba nusprendžia:

1. Nurašyti pripažintą netinkamu (negalimu) naudoti Savivaldybei nuosavybės teise priklausantį, fiziškai nusidėvėjusį nekilnojamąjį turtą:
	1. valgyklos pastatą, esantį Molėtų r. sav., Molėtų m., Jaunimo g. 1, šiuo metu patikėjimo teise valdomą Molėtų progimnazijos (registro Nr. 90/18833; unikalus Nr. 6294-0001-4056; plane pažymėta 5C1m; bendras plotas 149,56 kv. m). Valgyklos pastato vertė 0,00 Eur;
	2. garažo pastatą (registro Nr. 90/71132; unikalus Nr. 6297-1002-5010; plane pažymėta 1I1m; bendras plotas 25,02 kv. m), esantį Molėtų r. sav., Molėtų m., P. Cvirkos g. 4A. Garažo pastato vertė 0,00 Eur.
2. Įpareigoti Molėtų rajono savivaldybės administracijos direktorių organizuoti 1.2 papunktyje nurodyto turto likvidavimą teisės aktų nustatyta tvarka.
3. Įpareigoti Molėtų progimnazijos direktorių organizuoti 1.1 papunktyje nurodyto turto likvidavimą teisės aktų nustatyta tvarka.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras